*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*101. számú előterjesztés*

Bátaszék Város Önkormányzat Képviselő-testületének 2019. május 8.-án

16,00 órakor megtartandó rendkívüli ülésére

*Bátaszéki német nemzetiségi tanösvény állomásai helyszínének jóváhagyása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési ügyintéző**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:** --- |

***Tisztelt Képviselő-testület!***

A T. Képviselő- testület a 299/2018. (X. 31.) önk.-i határozatával arról döntött, hogy a Bátaszék Város Német Nemzetiségi Önkormányzat magyarországi német tanösvény megvalósítására vonatkozó pályázatában foglaltakat, és annak megvalósítását támogatja, a pályázatban megjelölt nyolc (7 + extra) állomás helyszíneinek meghatározásával egyetért, és a településkép védelméről szóló rendelet módosítását határozta el a pályázatban foglalt követelmények betartása érdekében.

A településkép védelméről szóló rendelet módosítása megtörtént, így a tanösvény megvalósítása megkezdődhet. Előzetes tájékoztatást kértünk a TMK Szekszárdi Járási Hivatal Hatósági Főosztály Építésügyi és Örökségvédelmi Osztályától tekintettel arra, hogy a megvalósítás helyszíne a Római katolikus templom műemléki környezetébe tartozik. A hatóság tájékoztatása szerint a megvalósítás örökségvédelmi bejelentés köteles tevékenység, illetve válaszukban javasolták az extra állomás helyszínének megváltoztatását.

Mindezek figyelembevételével a helyszínek pontosítása, egyeztetése megtörtént, melyek térképen jelölt helyét az 1. melléklet tartalmazza, illetve az állomások elnevezése és leírása a 2. mellékletben szerepel.

Javasoljuk az alábbi határozati javaslat elfogadásával az állomások helyszínének jóváhagyását.

**Határozati javaslat:**

**a Bátaszéki Német Nemzetiségi Tanösvény állomásai helyszínének jóváhagyására**

Bátaszék Város Önkormányzatának Képviselő-testülete a Bátaszék Város Német Nemzetiségi Önkormányzata által megvalósításra kerülő Bátaszéki Német Nemzetiségi Tanösvény jelen határozat mellékleteiben megjelölt nyolc (7 + extra) állomása helyszínének és műszaki tartalmának meghatározásához tulajdonosként hozzájárul.

*Határidő:* 2019. május 19.

Felelős: Kondriczné dr. Varga Erzsébet jegyző

 (a határozat megküldéséért)

*Határozatról értesül:* NNÖ elnöke,

 BKÖH városüzemeltetési iroda

 irattár